Tue, 11 Mar 2025 08:57:08 +0200

De Niro "Bellini" ridestøvler - sort m. Flower Swarovski top De Niro Bellini ses her i klassisk sort WRAT læder, med sort sål og delt tå (syning på tåen). Her valgt med den elegante buede Uptop i Camoscio (ruskind) med elegant blomstret broderi og sorte Swarovski krystaller. _____________________ De Niro Bellini er en fantastisk lækker ridestøvle, fremstillet i det patenterede WRAT (Water Resistant Advanced Treatment) læder. Det særlige læder er enormt holdbart og bøjeligt, og former sig efter rytteren. Læderet bliver særligt blødt ved anklen og på indersiden af benet, og giver en enormt høj komfort for rytteren, samtidig med at man får bedre bevægelsesfrihed og derved har øget kontakt til hesten. Alle De Niro støvler fremstilles med Vibram såler der giver den ultimativt højeste komfort, åndbarhed og holdbarhed. Sålen er således opbygget af 6 lag, hvoraf de 4 lag er i læder. De Niro Bellini er en moderne dressurmodel med lynlås placeret skråt foran. Bellini er én af De Niros nyere dressurmodeller, der har en ekstra slank ankel, kombineret med særligt elegante syninger ved anklen. Den slanke ankel giver både en bedre pasform, et flottere slankt look på benet, og det gør at støvlen ikke falder så meget som andre dressurridestøvler. De Niro Bellini er desuden som standard med en ekstra høj dressurbue (7 cm.) der gør støvlerne super elegante og eksklusive. Som en klassisk dressurstøvle har Bellini en hård yderside der giver benet støtte og ro. Hos De Niro vælger man selv om sålen skal være sort eller brun, om man ønsker logo og spænde i sølv, guld eller rosegold, samt om man ønsker syning på tåen eller ej. Disse valg er alle standard og koster ikke ekstra. Leveringstid ved bestilling ca. 6-12 uger. Denne støvle findes i over 450 forskellige størrelser som standard, i forskellige højder, bredder og fodstørrelser. I butikken i Fuglebjerg har vi et stort udvalg af modelstøvler og vi tager altid gerne en snak om dine drømmestøvler. Vi er altid mindst 2 i butikken alle dage der kan hjælpe med designs og opmåling. De Niro Bellini kan også specialsyes efter egne mål, hvis man fx er for smal eller for bred til standard måleskema, hvis man har uens ben eller hvis man har en særlig form på benene. De Niro laver fantastisk flotte specialsyede støvler der sidder super godt, så alle har mulighed for at få deres drømmestøvler.

Pris: 8.595,00 DKK